รัฐบาลไทย-ข่าวทำเนียบรัฐบาล-วธ. เร่งช่วยเหลือวัด มัสยิด โบสถ์คริสต์ ชุมชนคุณธรรมฯ แหล่งโบราณสถาน 17 จังหวัดถูกน้ำท่วม
วันพฤหัสบดีที่ 6 ตุลาคม 2565
วธ. เร่งช่วยเหลือวัด มัสยิด โบสถ์คริสต์ ชุมชนคุณธรรมฯ แหล่งโบราณสถาน 17 จังหวัดถูกน้ําท่วม
วธ. เร่งช่วยเหลือวัด มัสยิด โบสถ์คริสต์ ชุมชนคุณธรรมฯ แหล่งโบราณสถาน 17 จังหวัดถูกน้ําท่วม
วธ. เร่งช่วยเหลือวัด มัสยิด โบสถ์คริสต์ ชุมชนคุณธรรมฯ แหล่งโบราณสถาน 17 จังหวัดถูกน้ําท่วม
วันที่ 6 ตุลาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ที่ประชุมคณะรัฐมนตรี (ครม.) เมื่อวันพุธที่5ตุลาคม2565ที่ผ่านมาได้หารือเรื่องสถานการณ์น้ําท่วมในหลายจังหวัด โดย พล.อ.ประยุทธ์ จันทร์โอชา นายกรัฐมนตรี และรมว.กลาโหม มีข้อสั่งการให้กระทรวงวัฒนธรรม (วธ.) เฝ้าระวังป้องกันวัด และโบราณสถานต่างๆไม่ให้เสี่ยงต่อการชํารุดและได้รับผลกระทบจากน้ําท่วม ซึ่งตนได้กําชับผู้บริหารและหน่วยงานในสังกัด วธ. ที่รับผิดชอบดูแล อาทิ สํานักงานปลัดกระทรวงวัฒนธรรม กรมศิลปากร กรมการศาสนา กรมส่งเสริมวัฒนธรรม ได้เร่งสํารวจโบราณสถาน ศาสนสถาน ทั้งวัด มัสยิด โบสถ์คริสต์ ทั่วประเทศ รวมถึงบ้านของศิลปินแห่งชาติ และข้าราชการ เบื้องต้นพบว่า กรมศิลปากรได้มีการเฝ้าระวังแหล่งโบราณสถานทั่วประเทศ โดยเฉพาะในพื้นที่อุทยานประวัติศาสตร์พระนครศรีอยุธยา มีโบราณสถานที่ถูกน้ําท่วมแล้วกว่า40แห่ง ส่วนใหญ่อยู่นอกเกาะเมืองด้านทิศเหนือซึ่งเป็นพื้นที่ลุ่มต่ํา แต่โบราณสถานเหล่านั้นส่วนใหญ่จะได้รับการบูรณะเสริมความมั่นคงแล้ว ซึ่งจะไม่ได้รับความเสียหายมาก ส่วนโบราณสถานที่ยังไม่ได้มีการบูรณะเสริมความมั่นคง อุทยานฯ ได้มีการตั้งนั่งร้านค้ํายันเสริมความมั่นคงไว้แล้ว รวมทั้งในพื้นที่เกาะเมือง ขณะนี้ทางจังหวัด กรมศิลปากร หน่วยทหารในพื้นที่ และเทศบาลนครพระนครศรีอยุธยาได้ทําคันป้องกันน้ํา ซึ่งจะสามารถป้องกันโบราณสถานในเกาะเมืองได้เกือบทั้งหมด จะมีเพียงป้อมเพชรและระหัดวิดน้ําในพระราชวังโบราณเท่านั้นที่ถูกน้ําท่วม หากพบความเสียหายจะเร่งเสริมความมั่นคงไม่ไห้เสียหายไปมากกว่านี้
รัฐมนตรีว่าการกระทรวงวัฒนธรรม กล่าวต่อไปว่า สํานักงานปลัดกระทรวงวัฒนธรรม โดยกองตรวจราชการได้ดําเนินการสํารวจข้อมูลจากสํานักงานวัฒนธรรมจังหวัดทั่วประเทศในขณะนี้พบว่ามีจังหวัดที่ได้รับผลกระทบจากอิทธิพลพายุดังกล่าว ตั้งแต่วันที่29กันยายน ถึง4ตุลาคม2565จํานวนรวม17จังหวัด ประกอบด้วย ชัยนาท เชียงใหม่ ตาก นครสวรรค์ บุรีรัมย์ ปราจีนบุรี พระนครศรีอยุธยา พะเยา เพชรบูรณ์ ลําพูน ศรีสะเกษ สระบุรี สิงห์บุรี สุพรรณบุรี สุรินทร์ อุทัยธานี และอุบลราชธานี (ข้อมูล ณ วันที่4ตุลาคม2565)ประกอบด้วย ศาสนสถาน121แห่ง ชุมชนคุณธรรมฯ103แห่ง แหล่งเรียนรู้10แห่ง เครือข่ายทางวัฒนธรรม7คน บุคลากรในสังกัด12คน อาคาร/สํานักงาน1แห่ง
นายอิทธิพล กล่าวอีกว่า ในภาพรวมมีน้ําท่วมทั้งโบราณสถาน ศาสนสถาน วัด ที่พักสงฆ์ คริสตจักร ชุมชนคุณธรรมฯ แหล่งเรียนรู้ เครือข่ายวัฒนธรรม อาทิ บ้านพักอาศัยของเครือข่ายทางวัฒนธรรม ได้แก่ นายจุลทัศน์ กิติบุตร ศิลปินแห่งชาติ สาขาสถาปัตยกรรม (ร่วมสมัย) พ.ศ.2547ที่จังหวัดเชียงใหม่ บ้านพักนายอินสนธิ์ วงศ์สาม ศิลปินแห่งชาติ สาขาทัศนศิลป์(ประติมากรรม) พ.ศ.2542จังหวัดลําพูน บ้านพักนางขวัญจิต ศรีประจันต์ ศิลปินแห่งชาติ สาขาศิลปะการแสดง (เพลงพื้นบ้าน - อีแซว) พ.ศ.2539จังหวัดสุพรรณบุรี รวมไปถึงอาคาร/สํานักงาน ศูนย์อํานวยการพิธีการศพที่ได้รับพระราชทานที่12วัดสุปัฏนารามวรวิหาร ตําบลในเมือง อําเภอเมืองอุบลราชธานี รวมไปถึงบ้านของข้าราชการจํานวนหนึ่งด้วย เบื้องต้นทาง วธ. จะเร่งดําเนินการช่วยเหลือสนับสนุนและถวายเครื่องอุปโภคบริโภคที่จําเป็นให้กับพระสงฆ์และผู้นําทางศาสนา รวมไปถึงเครือข่ายทางวัฒนธรรม ศิลปินแห่งชาติก่อน รวมถึงมอบหมายให้ทางสํานักงานวัฒนธรรมจังหวัด สํานักศิลปากรในพื้นที่ รวมถึงอาสาสมัครร่วมช่วยกันสอดส่องดูแลเฝ้าระวังตลอด 24 ชั่วโมง